# **A Magyarhoni Földtani Társulat, mint kiemelkedően közhasznú szervezet**

**2005. évi tevékenységéről szóló**

### KÖZHASZNÚSÁGI JELENTÉSE

Az 1997. évi CLVI. tv. 19. § (1) bekezdése alapján „a közhasznú szervezet köteles az éves beszámoló jóváhagyásával egyidejűleg közhasznúsági jelentést készíteni”. A jelentés tartalmát tv. 19. § (3) bekezdése határozza meg.

A beszámoló ennek megfelelően készült:

**1. Számviteli beszámoló**

* A 8/1996. (124) Kormányrendelet előírásai szerint a 2005. gazdálkodási évről egyszerűsített éves beszámoló mérleget és eredmény-kimutatást készítettünk. Ezek a közhasznúsági jelentés mellékletei.
* Tartós adományozásra szerződéskötés nem történt.
* Két főfoglalkozású dolgozó mellett megbízási szerződéssel is történt foglalkoztatás.

2. Költségvetési támogatás felhasználása, a vagyonfelhasználásával kapcsolatos kimutatás, a célszerinti juttatások kimutatása

* **Költségvetési támogatás felhasználása:**

Az adófizető állampolgárok egy része a személyi jövedelemadójuk 1 %-ának felajánlásakor a Magyarhoni Földtani Társulatot jelölte meg, ez az összeg 2005-ben **870.105,-** Ft volt. A támogatást a Társulat Hírlevelének előállítására és postaköltségére (400.000,- Ft) és szaküléseink költségeire (470.105.- Ft) fordítottuk.

* **A vagyon felhasználásával kapcsolatos kimutatás eFt-ban**

|  |  |  |
| --- | --- | --- |
| Pénzeszközök | 2005.01.01. | 2005.12.31. |
| Folyószámlán, Budapest | 5.300 | 7.164 |
| Folyószámlán Területi Szervezetek | -12 | 49 |
| Közérdekű kötelezettségváll. folyószámlán | 218 | 184 |
| Budapest Értékpapír | 6.815 | 7.274 |
| Lekötött betét, Szegeden | 1.271 | 1.155 |
| Pénztár Budapest | 32 | 32 |
| Pénztár Területi Szervezet | 73 | 142 |
| Deviza számla Budapest Valutapénztár | 101 | 101 |
| Összesen: | 13.798 | 16.091 |

**Bevételek eFt-ban:**

|  |  |  |
| --- | --- | --- |
|  | **Megnevezés** | **2005. évi tény** |
| 1. | Egyéni tagdíj | 2.657 |
| 2. | Szervezeti tagok tagdíja | 4.350 |
| 3. | Működési egyéb bevételek | 288 |
| 4. | Rendezvények árbevételei | 3.223 |
| 5. | Közhasznú célra kapott támogatás\* | 6.319 |
| 6. | Pénzügyi műveletek (kamat, árfolyambevétel) | 554 |
| 7. | K+F megbízásos munka | 7.550 |
| 8. | **Összesen:** | **24.941** |

**Kiadások eFt-ban:**

|  |  |  |
| --- | --- | --- |
|  | **Megnevezés** | **2005. évi tény** |
| 1. | Eszközök, irodaszerek, anyagok | 240 |
| 2. | Javítások, karbantartás | 233 |
| 3. | Belföldi + Külföldi kiküldetés | 6 |
| 4. | Nyomda, sokszorosítás | 1.245 |
| 5. | Posta, telefon, fax | 1.308 |
| 6. | Könyvek, kiadványok | 61 |
| 7. | Szállítás, rakodás | 11 |
| 8. | Tagsági díj MTESZ | 132 |
| 8/A | Nemzetközi tagdíj | 459 |
| 9. | Hirdetés | 25 |
| 10. | Egyéb igénybevett szolgáltatások | 2.346 |
| 11. | Bankköltség | 281 |
| 12. | Hatósági díjak | 23 |
| 13. | Bérköltség + járulékok | 4.778 |
| 14. | Pályázati díjak + társadalmi jutalmak | 148 |
| 15. | Reprezentációs költség | 694 |
| 16. | Saját gépkocsi használat | 311 |
| 17. | Könyvvizsgálat, könyvviteli szolgáltatás +pénzügyi szolgáltatás + humánpolitikai szolgáltatás | 531 |
| 18. | Étkezési hozzájárulás | 88 |
| 19. | Értékcsökkenési leírás | 90 |
| 20. | Területi szervezetek költségei | 118 |
| 21. | Rendezvények kiadásai | 2.080 |
| 22. | Egyéb ráfordítások, adók, kult. járulék, árfolyamveszteség | 814 |
| 23. | K+F megbízásos munka | 6359 |
| 24. | **Összesen:** | **22.381** |

* **Célszerinti juttatások kimutatása**

##### *Nevelés, oktatás, képességfejlesztés:*

Ifjú Szakemberek Ankétja (MGE) támogatása 35.100,- Ft

***Tudományos tevékenység:***

Lapkiadásra fordított összeg: 2.133.460,- Ft

***Nemzetközi szervezeteknek fizetett tagsági díj:***

European Federation Geologists (2005. évi) 272.195,- Ft

AEGS 2003-2005 149.256,- Ft

EMU 2005 24.876,- Ft

IMA 2005 12.270,- Ft

* **Kimutatás a közhasznú célra kapott támogatásokról**

Az adók 1 %-ából származó költségvetési támogatás 870.105,- Ft

Központi költségvetési szervtől kapott támogatás 272.195,- Ft

Elkülönített állami pénzalaptól 1.500.000,- Ft

Egyéb jogi személyektől 4.007.040,- Ft

A támogatást támogatóink mindegyikétől a Társulat Alapszabályában rögzített tevékenységének működési költségeihez való hozzájárulásként kaptuk. Ezen belül egyes esetekben meghatározott cél megjelölésével. Például:

NKÖM támogatás munkabérhez 157.040,- Ft

Koch Sándor Alapítvány (Őslénytani Vándorgyűlés) 30.000,- Ft

MOL Rt. (Földtani Közlöny) 2.000.000,- Ft

MOL Rt. (rendezvény) 1.500.000,- Ft

Oázis Kft. (rendezvény) 20.000,- Ft

Golder Kft. (rendezvény) 150.000,- Ft

Horváth Gyula egyéni vállalkozó (rendezvény) 150.000,- Ft

**3. A közhasznú szervezet vezető tisztségviselőinek nyújtott juttatások:**

A Magyarhoni Földtani Társulat vezető tisztségviselői 2005. évben célszerinti juttatásban nem részesültek.

**4. Beszámoló a közhasznú tevékenységről:**

1. **Tudományos tevékenység, kutatás (3)**

A Társulat alaptevékenysége, hogy a földtan területén az új kutatási eredmények bemutatása érdekében szaküléseket, vitaüléseket, konferenciákat szervez, szakosztályokat, területi szervezeteket működtet. Ezeket a programokat a kéthavonta megjelenő Hírlevelünk és a honlapunkon folyamatosan tesszük közzé.

Néhány kiemelés a **2005. évi rendezvényekből:**

|  |  |  |
| --- | --- | --- |
| **Időpont** | **Helye** | **Rendezvény megnevezése** |
| Január 28. | Budapest | Üledékföldtani témájú előadások és poszterek seregszemléje |
| Március 3. | Demjén | Eger kőkultúrája a jövő építészetében |
| Március 4. | Miskolc | A hazai ásványtani kutatások elmúlt 10 éve, a jövő feladatai |
| Március 19. | Mecsek hegység | A mecseki neogén – szakmai terepbejárás |
| Március 21. | Miskolc | A bányászat és környezete |
| Április 25. | Székesfehérvár | Bauxit kutatás - Találkozó |
| Május 18-21. | Hátszeg (Erdély) | 8. Magyar Őslénytani Vándorgyűlés |
| Május 20-21. | Mórahalom | IX. Geomatematikai Ankét |
| Május 25-27. | Eger | V. Földtani veszélyforrások konferencia |
| Június 2-3. | Pécs | Dél-Dunántúlhoz kapcsolódó földtani kutatási eredménye, terepi szakmai bemutatók |
| Június 15. | Eger | Díszítőkő Konferencia |
| Október 7. | Telkibánya | Terepbejárás – Balogh Kálmán emléktábla avatás |
| Október 7-9. | Bükk hegység | A DNy-Bükk – Darnói terepbejárás |
| Október 18-19. | Ráckeve | GEOTECHNIKA 2005. konf. – közreműködés |
| Október 27. | Budapest | Magyarország 1:100.000-es méretarányú digitális földtani térképsorozatának bemutatása |
| November 11. | Debrecen | Környezetvédelem, módszertani, regionális és környezetföldtani kutatások – Ankét |
| November 14. | Budapest | „Avagy merre halad a világ” összefoglaló a 2005. évi nemzetközi földtani konferenciákról |
| November 14. | Sopron | Matematika a földtudományokban |
| November 23. | Budapest | Agrogeológiai előadói nap |
| November 25. | Nagykanizsa | V. Jubileumi Földtudományi Ankét |
| December 5. | Budapest | Fél évszázad a földtudomány szolgálatában, az MTA Geokémiai Kutató Intézetének múltja és jelene. |
| December 8. | Miskolc | Földtan az Interneten |

1. **Nevelés és oktatás, képességfejlesztés, ismeretterjesztés (4)**

2005. április 1-2-án Sarlóspusztán került megrendezésre XXXVI. Ifjú Szakemberek Ankétja fiatal geológus és geofizikus hallgatók és szakemberek részvételével. A rendezvény évek óta egy előadói verseny is, amely elméleti, gyakorlati és poszter szekcióban zajlik.

Az alábbi fiatal tagtársaink értek el helyezést:

Elméleti kategória

|  |  |
| --- | --- |
| I. díj  (25.000 - 25.000 Ft) | **Guzmics Tibor** (ELTE Kőzettani és Geokémiai Tsz.): Bizonyítékok ultranagy nyomáson képződő foszfor-tartalmú karbonatit-olvadékok jelenlétére a köpenyben  **Hidas Károly** (ELTE Kőzettani és Geokémiai Tsz.): Olvadási folyamatok vizsgálata kőzettani módszerekkel felsőköpeny peridotitokban a Szibériai kraton területéről (Minusa Régió Vulkáni Terület, D-Oroszország) |
| III. díj  (10.000 - 10.000 Ft) | **Kodolányi János** (ELTE Kőzettani és Geokémiai Tsz.): Reakciótörténet nyomonkövetése kapolcsi alsókéreg eredetű kőzetzárványokon  **Palotai Márton** (ELTE Általános és Történeti Földtani Tsz.): Felső-jura korú gravitációsan áthalmozott képződmények a Dunántúli-középhegységben – esettanulmányok*)* |

**Gyakorlati kategória**

|  |  |
| --- | --- |
| II. díj (20.000 Ft) | **Nagy Ágnes Tímea** (ELTE Általános és Történeti Földtani Tsz.): A jelenkori üledékképződés egyes sajátosságai ultranagyfelbontású egycsatornás szeizmikus szelvények alapján a Közép-Tiszán |

**Poszter kategória**

|  |  |
| --- | --- |
| I. díj (25.000.- Ft) | **Rajnai Gábor – Konc Zoltán** (ELTE Kőzettani és Geokémiai Tsz.): Potenciális radonforrás geokémiai vizsgálata egy, a Mórágyi rögön fekvő kistelepülés példáján |
| III. díj  (10.000 - 10.000 Ft) | **Nyilas Tünde** (SZTE Ásványtani, Geokémiai és Kőzettani Tsz.): A szervesanyag humifikációja különböző talajtípusokban  **Tóth Attila** (Babeş-Bolyai Tudományegyetem Ásványtani Tsz. – ELTE Kőzettani és Geokémiai Tsz.): A Persány-hegységi piroxenit zárványok tektonikai jelentősége kőzettani és geokémiai vizsgálatok alapján |
| **MFT különdíj** | Mindhárom kategóriában a legmagasabb helyezést elért geológus fiatal a Magyarhoni Földtani Társulat 2006. évi Tisztújító Közgyűlésén bemutathatja nyertes előadását |

A Társulat legfőbb szakmai fóruma, a Választmány november 23.-i ülésén foglalkozott a **geológusképzés jövőjével**.

Az Oktatási Minisztérium által működtetett **Közoktatáspolitikai Tanácsban** Társulatunkat az Oktatási és Közművelődési Szakosztályunk elnöke képviseli.

**C. Környezet- és természetvédelem (8-9)**

A Társulat tevékenységére általánosan jellemző a környezettudománnyal és természetvédelemmel kapcsolatos tevékenység, amelyet a szakosztályainkban és a területi szervezeteinkben folyó munka és a K+F szerződéseink igazolnak.

Néhány szakvélemény és kiemelt téma, amelyek részben állami szervekkel megkötött szerződések alapján valósultak meg.

1. Magyarország éghajlati adatai palinológiai vizsgálatok alapján
2. Tapolcai-medence, a Tihanyi-félsziget, a Káli-medence földtani és természeti értékei, kialakulásuk és jelentőségük, zoológiai viszonyai, állattani értékei és azok jelentősége.
3. A Hévízi-tó természeti- és környezeti értékei.
4. Hollókő Ófalu és táji környezete
5. A Pannonhalmi Bencés Főapátság és természeti környezete
6. Az Aggteleki Karsz barlangjai – világörökségi tétel – felszíni tulajdonviszonyok összegzése, az elmúlt 10 év változásainak rögzítése.
7. A kis- és közepes aktivitású radioaktív hulladékok elhelyezésére alkalmas tárolóhely feltérképezése kapcsán felmerülő szedimentológiai vizsgálatok elvégzése Mecsek hegységben.
8. Magyarországi miocén formáció leírások szakmai véleményezése

Közreműködtünk a **„Földtani Örökségünk a Kárpát-medencében” c**. középiskolai pályázat kiírásában és értékelésében.

**D. A határon túli magyarokkal kapcsolatos tevékenység (13)**

Az Erdélyi Magyar Műszaki Tudományos Társasággal (EMT) 2002. februárjában, Kolozsváron aláírt együttműködési megállapodás értelmében 2005-ben is kölcsönösen részt vettünk szakmai előadásokkal egymás rendezvényein:

**Március 31–április 3.** a Bányászati Kohászati Földtani Konferencián Nagyváradon.

**Október 27–30-án** a VII. Székelyföldi Geológus Találkozón Csíkszeredán.

**2006. augusztus 20–25. között kerül megrendezésre** a Társulat által működtetett, HUNGEO Tudományos és Oktatási Program keretében a Magyar Földtudományi Szakemberek VIII. Világtalálkozója, amelynek szervezésével a II. félévben már aktívan foglalkoztunk.

A Közhasznúsági jelentést a MFT Elnöksége 2006. március 21.-i ülésén elfogadta. A Közgyűlés elé terjeszthető.

Budapest, 2006. március 21.

Dr. Brezsnyánszky Károly

elnök